分类：教育/科学-理工学科-生物学
问题：有关菊花的诗句７而已 
７而已
回答：1.《东园玩菊》唐.白居易 少年昨已去，芳岁今又阑。如何意，复此荒凉园。 园中独立久，日淡风露寒。秋蔬尽芜没，好树亦凋残。 唯有数丛菊，新开篱落间。携觞聊就酌，为尔一留连。 忆我少小日，易为兴所牵。见酒无时节，未饮已欣然。 近从年长来，渐觉取乐难。常恐更衰老，强饮亦无欢。 顾谓尔菊花，后时何独鲜？诚知不为我，借尔暂开颜。 2.《菊荣一篇五章》唐.萧颖士 采采者菊，芬其荣斯。紫英黄萼，照灼丹墀。恺悌君子， 佩服攸宜。王国是维，大君是毗。贻尔子孙，百禄萃之。 采采者菊，于邑之城。旧根新茎，布叶垂英。彼美淑人， 应家之祯。有弦既鸣，我政则平。宜尔栋崇，必复其庆。 采采者菊，于邦之府。阴槐翳柳，迩楹近宇。彼劳者子， 喧卑是处。慨其莫知，蕴结谁语。企彼高人，色斯遐举。 采采者菊，于宾之馆。既低其枝，又弱其干。有斐君子， 是焉披玩。良辰旨酒，宴饮无算。怆其仳别，终然永叹。 岁方晏矣，霜露残促。谁其荣斯，有英者菊。岂微春华， 懿此贞色。人之侮我，混于薪棘。诗人有言，好是正直。 3.《金菊对芙蓉》宋.辛弃疾 远水生光，遥山耸翠，霁烟深锁梧桐。 正零??玉露，淡荡金风。 东篱菊有黄花吐，对映水、几簇芙蓉。 重阳佳致，可堪此景，酒酽花浓。 追念景物无穷。叹少年胸襟，忒煞英雄。 把黄英红萼，甚物堪同。 除非腰佩黄金印，座中拥、红粉娇容。 此时方称情怀，尽拼一饮千锺。 4.《晚菊》唐.韩愈 少年饮酒时，踊跃见菊花。今来不复饮，每见恒咨嗟。 伫立摘满手，行行把归家。此时无与语，弃置奈悲何。 5.《赋得秋菊有佳色》唐.公乘亿 陶令篱边菊，秋来色转佳。翠攒千片叶，金剪一枝花。 蕊逐蜂须乱，英随蝶翅斜。带香飘绿绮，和酒上乌纱。 散漫摇霜彩，娇妍漏日华。芳菲彭泽见，更称在谁家。 6.《菊》唐.李商隐 暗暗淡淡紫，融融冶冶黄。陶令篱边色，罗含宅里香。 几时禁重露，实是怯残阳。愿泛金鹦鹉，升君白玉堂。 7.《奉和鲁望白菊》唐.皮日休 已过重阳半月天，琅华千点照寒烟。蕊香亦似浮金靥， 花样还如镂玉钱。玩影冯妃堪比艳，炼形萧史好争妍。 无由?`向牙箱里，飞上方诸赠列仙。 8.《忆白菊》唐.陆龟蒙 稚子书传白菊开，西成相滞未容回。 月明阶下窗纱薄，多少清香透入来。 9.《菊花》唐.徐夤 桓景登高事可寻，黄花开处绿畦深。 消灾辟恶君须采，冷露寒霜我自禁。 篱物早荣还早谢，涧松同德复同心。 陶公岂是居贫者，剩有东篱万朵金。 10.《十日菊》唐.薛莹 昨日尊前折，万人酣晓香。今朝篱下见，满地委残阳。 得失片时痛，荣枯一岁伤。未将同腐草，犹更有重霜。 11.《菊》唐.唐彦谦 雪菊金英两断肠，蝶翎蜂鼻带清香。寒村宿雾临幽径， 废苑斜晖傍短墙。近取松筠为伴侣，远将桃李作参商。 年来病肺疏杯酒，每忆龙山似故乡。 12.《枯菊》宋.陆游 龙山落帽未多时，陈迹依然使我悲。 粲粲菊花何似好，阶前惟见束枯枝。 13.《小饮赏菊》宋.陆游 菊得霜乃荣，性与凡草殊。 我病得霜健，每却稚子扶。 岂与菊同性，故能老不枯？ 今朝唤父老，采菊陈酒壶。 举袖舞翩仙，击缶歌乌乌。 秋晚遇佳日，一醉讵可无！ 14.《残菊》唐.王安石 黄昏风雨打园林，残菊飘零满地金。 ?Y得一枝犹好在，可怜公子惜花心。 15.《菊》近代.汪精卫 菊以隐逸称，殆未得其似，志洁而行芳，灵均差可拟。 生也不逢时，落叶满天地。枝弱不胜花，凛凛中有恃。 繁霜作锻练，侵晓色逾美。忍寒向西风，略见平生志。 一花经九秋，未肯便憔悴；残英在枝头，抱香终王坠。 寒梅初破萼，已值坚冰志；相逢应一笑，异代有同契